Лолекондера

Лолекондера бил првиот имот на плантажа за чај во Шри Ланка, основан во 1867 година од страна на Шкотланѓанецот Џејмс Тејлор. Имотот се наоѓа 35 км југоисточно од Канди, Шри Ланка.

 Историја 
Имотот Лолекондера бил купен од Круната од страна на Џејмс Џозеф Мекензи во 1841 година за основање на плантажа за кафе. Имотот лежел помеѓу 900 и 1,500 м над морското ниво и бил покриен со густа шума, која не била исчистена цела деценија. Во октомври 1852 година, седумнаесетгодишниот Џејмс Тејлор пристигнал во Цејлон, кој се пријавил како помошник-супервизор кај Џорџ Прајд три години. По неговото пристигнување тој бил испратен во Лулекондера, под надзор на г-дин Вилијамс. До 1857 година тој бил менаџер на Лолекондера.
мини|Џејмс Тејлор во Канди, Шри Ланка во 1860-тите
Во доцните 1860-ти, плантажите за кафе низ островот биле уништени од габичната болест Хемилеја вастарикс, позната и како ’рѓа на листовите на кафето. Насадите за кафе биле принудени да се диверзифицираат.

Во 1865 година, Тејлор започнал да експериментира со садење цинхона. Во 1865 година, по инструкции на сопствениците на имотот, тој набавил кинески семиња од чај од ботаничката градина Пераденија, тие биле засадени покрај страните на патиштата и на патеките низ плантажата за кафе. Во 1867 година, Тејлор расчистил 7,7 хектари земја на имотот и ја засадил првата плантажа за чај, користејќи хибридни семиња чај од Асам. Во тоа време, Лолекондера станал сопственост на господата Харисон и Лик, партнерите на фирмата на Кеир Дундас & Ко., Канди.

Во 1872, основал фабрика за чај со неговиот најнов изум на машината за сечење листови од чај.

Поголемиот дел од својот живот го поминал во Лолекондера до неговата смрт, кога починал во 1892 година.

Дел од раната опрема што ја користел Тејлор во Лолекондера била преместена и е изложена во Цејлонскиот музеј за чај, сместен во поранешната фабрика за чај Хантана.

 Наводи 

 Надворешни врски 

 Официјална веб-страница - Одбор за чај во Шри Ланка
 Тејлор, Липтон и раѓањето на цејлонскиот чај

Категорија:Економија на Шри Ланка